Държавен вестник, бр. 30, 2015 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  30
а) точка 1 се изменя така:
„1. административните структури, кои­
то изпълняват функциите по управление, 
мониторинг и контрол на Структурните 
фондове, Кохезионния фонд и Европейски­
те структурни и инвестиционни фондове, в 
т. ч. Централното координационно звено, 
Сертифициращият орган, Одитният орган, 
управляващите органи и междинните звена 
на оперативните програми на Европейския 
съюз и Отговорният орган по Европейския 
интеграционен фонд (ЕИФ);“
б) точка 3 се изменя така:
„3. административните звена в конкретните 
бенефициенти на Оперативна програма „Транс­
порт“ 2007 – 2013 г., Оперативна програма 
„Околна среда“ 2007 – 2013 г., Оперативна 
програма „Транспорт и транспортна инфра­
структура“ 2014 – 2020 г. и на Оперативна 
програма „Околна среда“ 2014 – 2020 г.“
2. Алинея 5 се изменя така:
„(5) Длъжността по ал. 1 се заема по тру­
дово правоотношение, като възнагражденията 
на служителите се финансират изцяло от 
техническата помощ на съответната програма 
по ал. 1, Оперативна програма „Техническа 
помощ“ или Оперативна програма „Добро 
управление“. Възнагражденията на служите­
лите могат да се финансират и от средствата, 
свързани с организацията и управлението 
на проектите, финансирани по програмите 
по ал. 1.“
§ 3. Постановлението се приема на ос­
нование чл. 7а от Закона за нормативните 
актове във връзка с чл. 124 от Регламент 
(ЕС) 1303/2013 на Европейския парламент и 
на Съвета за определяне на общоприложими 
разпоредби за Европейския фонд за регио­
нално развитие, Европейския социален фонд, 
Кохезионния фонд, Европейския земеделски 
фонд за развитие на селските райони и Евро­
пейския фонд за морско дело и рибарство и 
за определяне на общи разпоредби за Евро­
пейския фонд за регионално развитие, Евро­
пейския социален фонд, Кохезионния фонд, 
Европейския земеделски фонд за развитие 
на селските райони и Европейския фонд за 
морско дело и за отмяна на Регламент (ЕО) 
1083/2006 на Съвета, чл. 21 от Регламент 
(ЕС) № 1299/2013 на Европейския парламент 
и на Съвета относно специални разпоредби 
за подкрепа от Европейския фонд за регио­
нално развитие по цел „Европейско терито­
риално сътрудничество“, чл. 35 от Регламент 
(ЕС) № 223/2014 на Европейския парламент 
и на Съвета относно Фонда за европейско 
подпомагане на най-нуждаещите се лица и 
чл. 26, параграф 1 от Регламент (ЕС) № 514 
на Европейския парламент и на Съвета от 
16 април 2014 година за определяне на общи 
разпоредби за Фонд „Убежище, миграция и 
интеграция“ и за Инструмента за финансово 
подпомагане на полицейското сътрудничество, 
предотвратяването и борбата с престъпността 
и управлението на кризи.
§ 4. Постановлението влиза в сила от деня 
на обнародването му в „Държавен вестник“. 
Министър-председател: 
Бойко Борисов
За главен секретар на Министерския съвет: 
Веселин Даков
2824
ПОСТАНОВЛЕНИЕ № 99 
ОТ 21 АПРИЛ 2015 Г.
за изменение и допълнение на Устройствения 
правилник на Държавен фонд „Земеделие“, 
приет с Постановление № 151 на Минис­
терския съвет от 2012 г. (обн., ДВ, бр. 55 от 
2012 г.; изм., бр. 60 от 2014 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 2 се правят следните изменения 
и допълнения:
1. Алинея 1 се изменя така:
„(1) Фондът е юридическо лице със седали­
ще в София. Фондът е държавно учреждение, 
което съставя, изпълнява и отчита бюджет на 
първостепенен разпоредител с бюджет, който 
е част от държавния бюджет.“
2. В ал. 2:
а) точка 2 се изменя така:
„2. предоставя целеви кредити в областта 
на земеделието и прилага държавните помощи 
в областта на земеделието и рибарството със 
средства от държавния бюджет;“
б) в т. 4 след думите „сектор „Рибарство“ 
се добавя „и по „Програмата за морско дело 
и рибарство 2014 – 2020“ (ПМДР)“;
в) в т. 5 думите „Регламент (ЕО) № 485/2008 
на Съвета относно проверките от страна на 
държавите членки на трансакции, съставля­
ващи част от системата за финансиране на 
Европейския фонд за гарантиране на земеде­
лието (ЕФГЗ)“ се заменят с „Регламент (ЕС) 
№ 1306/2013 на Европейския парламент и 
на Съвета относно финансирането, управле­
нието и мониторинга на общата селскосто­
панска политика и за отмяна на регламенти 
(ЕИО) № 352/78, (ЕО) № 165/94, № 2799/98, 
№ 814/2000, № 1290/2005 и № 485/2008 на 
Съвета (Регламент (ЕС) № 1306/2013) (OB, L 
347, 20.12.2013 г.)“.
§ 2. В чл. 5, ал. 4:
1. В изречение първо след думите „и храни­
те“ се поставя запетая и се добавя „като най-
малко двама от тях са заместник-министри“.
2. В изречение второ думите „енергетиката 
и туризма“ и запетаята пред тях се заличават. 
§ 3. В чл. 6, ал. 2 се правят следните из­
менения и допълнения: